《见侍者乞语为入道蹊径》
宋代·释惟一

入道蹊径无蹊径，日用现行何不省。
和南问讯已乖张，应对宾朋曾不隐。
同盂共饭况三年，话破那知万万千。
今日炷香重觅语，许时聚首成徒然。
老僧更不能忉怛，痛掌宁辞当面搭。
从教负痛走出门，呼天怨骂齿没舌秃口未合。

作者简介：释惟一，法眼之孙。神宗时主嘉禾天宁寺（《宋诗纪事》卷九二）。